Yusif Sulemana

**Yusif Sulemana** nyɛla Ghana siyaasa  nira ka lahi nyɛ ŋun be jintoriba ban pahiri buyopɔin zaŋ ti Fourth Republic of Ghana, o zani mi ti  Bole din be tuduu yaɣili (Northern Region), O nyɛla lɛm paati nira  (National Democratic Congress). Bɛ dɔɣi o la Ghana. 

## O piligu mini o shikuru baŋsim bɔbu

Sulemana zooi la Bole. O mali la shɛhira gbaŋ din nyɛ "Monitoring and Evaluation" din nyɛ GIMPA mini B.S.C nima dini, ka lahi mali shɛhira gbaŋ din yuli booni E.M.B.A, University of Ghana nima sani.

O daa lahi deei shɛhira gban din nyɛ "Public and Private Partnership" shikuru din yuli booni Institute of Public and Private Partnership, din nyɛ yuma dibaa ata "Cert A",shikuru yuli booni Tamale Training College ka o daa deei li, ka daa lahi deei "Corporate Governance" shɛhira gbaŋ shikuru din yuli booni "Institute of Directors."

Yusif Sulemana n daa nyɛ Relationship Manager n zaŋ ti Unibank bini din gbaai yuuni 2004 zaŋ chaŋ yuuni 2010 ka daa lahi nyɛ "Project Manager" n ti Exim Bank bini din gbaai yuuni 2010 zaŋ chaŋ yuuni 2016.
## Siyaasa tali
Hon. Sulemana nyɛla ninvuɣ so ŋun be lɛm paati (National Democratic Congress) ka daa zani n-ti Bole Bamboi piibu- piibu yaɣili din be Savanna Region Seventh mini Eighth Parliament of the Fourth Republic of Ghana.

### Yuuni 2016 piibu- piibu
Hon. Sulemana nyɛla ninvuɣ so ŋun daa kpaɣiri m-bo Bole Bamboi jintɔri kuɣ zaŋ n-ti National Democratic Congress yuuni 2016 Ghana nim piibu- piibu ka daa di ni kalinli din yiɣisi 17, 326 ka di zani kɔbigi puuni vaabu 73.85% ninvuɣ shɛba ban daa niŋ lala piibu- piibu ŋɔ puuni. Bɛ daa piigi o ka che Alele Veronica Heming zaŋ n-ti New Patriotic Party ŋun daa nya kalinli din yiɣisi 5, 711 ka di zani kɔbigi puuni vaabu 24.34%, jintɔra zaŋ n-ti PPP Akwesi Osman Daniel daa nya kalinli din yiɣisi 284 ka di zani kɔbigi puuni vaabu 1.21% n-ti pahi jintɔra zaŋ n-ti Convention People's Party Issahaku Siiba daa nya kalinli din yiɣisi 141 ka di zani kɔbigi puuni vaabu 0.60% ninvuɣ shɛba ban daa niŋ piibu- piibu ŋɔ ni.

#### Yuuni 2020 piibu- piibu
Hon. Sulemana nyɛla ninvuɣ so bɛn daa labi piigi so jintɔra zaŋ n-ti Bole (Ghana parliament constituency) din daa niŋ ka o zani n-ti National Democratic Congress yuuni 2020 Ghana nim piibu- piibu ka daa nya kalinli din yiɣisi 26, 350 kalinli din yiɣisi 38, 935 puuni ka di zani kɔbigi puuni vaabu 67.68% ka che David Sei Damah zaŋ n-ti New Patriotic Party ŋun daa nya kalinli din yiɣisi 12, 585 ka di zani kɔbigi puuni vaabu 32.32% ninvuɣ shɛba ban daa niŋ piibu- piibu ŋɔ viɛnyɛla puuni. 

### Komitii nima
Sulemana nyɛla ŋun be Trade Industry and Tourism komitii n-ti pahi Public Accounts komitii. 

## Soŋsim tuma
O niya zaŋ chaŋ o tooi ti niriba tuma din yan soŋsi  ba ka bɛ tooi nyari liɣiri n kuri bukaata, jintɔri zaŋ ti Bole-Bamboi piibu piibu yaɣili, Hon. Yusif Sulemana daa zaŋ la teela nima dibaa anu n ti bipuɣinsi niriba anu ban dii ka yiko ka be tiŋa yuli booni Gbebiri din be Mankuma piibu piibu yaɣili zaŋ ti  Bole District.

Jintɔri ŋɔ daa ti la lala soŋsim ŋɔ Atalaata dali, silimiin goli December 27 , o biɛhigu shee ka o daa yihi lala teela nima ŋɔ n zaŋ ti NDC kparibɔɣu paɣaba zonzongili ni o mi zaŋ nti Gbebiri bipuɣinsi.

Jintɔri ŋɔ yɛltɔɣa puuni, o ni daa chaŋ ti puhi tiŋa maa nima,o daa nya ka bipuɣinsi maa laɣimdi mi n bɔhindi ni teela yini ka di zuɣu daa che ka o kpuɣi niya ni lala soŋsim ŋɔ.

O daa mali tahama ni lala teela nima ŋɔ sa ti soŋsi lala bipuɣinsi ŋɔ ka bɛ deei baŋsim viɛnyɛla ka sa di anfaani teela tuma puuni.

Jintɔri ŋɔ, nyɛla ŋun soŋsiri ni tuunbaŋsim nɛma, ni di le niriba baŋsim ka che ka bɛ nya tuma ka tooi yihiri liɣiri n tiriba.

Di shɛŋa n nyɛ o tiri ban baŋ teela shɛbu ka paasi teela nima n ti pahi zab'kuurisi, ka lahi soŋdi ka bɛ lɛri niriba baŋsim zaŋ chaŋ teela shɛbu polo.

NDC kparibɔɣu  paɣaba zonzongili, madam Mary Chiliitey daa zani ban daa deei pina ŋɔ zaani ka puhi ka paɣi jintɔri ŋɔ ni o kpaŋ maŋa pina ŋɔ.

Jintɔti ŋɔ daa lahi zaŋ bol'ŋmɛriba daliya nima n  ti Gbebiri D/A din yan tooi soŋsi kpaŋsi bɛ bol'ŋmɛbɔ.

## Kundivihira